Til efteråret kæmper Donald Trump formentlig om Det Hvide Hus som præsidentkandidat for republikanerne. Men han vil muligvis skulle bruge mindst én af dagene i valgkampen på at indtage vidneskranken i en retssal for at forsvare sig mod hårde beskyldninger.

En højesteretsdommer i New York har nemlig afgjort, at en civil retssag om Donald Trumps eget, hedengangne 'universitet' kan begynde, rapporterer Fox News.

Staten New York har sagsøgt forretningsmanden for 40 millioner dollars, fordi han - ifølge anklagen - har vildledt 5.000 studerende med falsk markedsføring og krævet op til 35.000 dollars (230.000 kroner) for nogle kurser med meget begrænset værdi.